Medellín

Medellín er den nest største byen i Colombia. Den befinner seg i Aburrádalen i departementet Antioquia. Selve kommunen hadde 2 441 000 innbyggere i 2013.Estimación y proyección de población nacional, departamental y municipal total por área 1985–2020 Med omkringliggende områder er befolkningen på rundt 3,7 millioner, noe som gjør Medellín til en av verdens 100 største byer. Bykjernen preges av skyskrapere, kjøpesentre og et hektisk natteliv. Lenger ut fra bykjerna finner man fattigkvarterer, der det blant annet bor folk som har vært nødt til å flykte fra de væpnede konfliktene andre steder i landet.

Byen ligger 1500 moh. i den sentrale delen av Andesfjellene. Medellínelva renner gjennom byen. Byen har et temperert klima, hvor temperaturen ligger på om lag 24°C, noe som har gitt byen kallenavnet «den evige vårens by.» Årstidene består av to regnperioder (vinter) og to tørrperioder (sommer) per år. Cerro El Volador er den største naturparken i byen, og har et areal på 106 hektar.

Medellín var lenge kjent som kokainhandelens hovedstad, med påfølgende vold og terror. Etter at flere av de største narkotikakongene (hvor Pablo Escobar var den mest kjente) ble myrdet, har sikkerheten i byen økt. Disse dagene er langt forbi nå som byen opplever sterk økonomisk vekst.

 Bydeler 
høyre|mini|Kart over Medellíns bydeler (comunas)
Byområdet i Medellín kommune er delt inn i 16 administrative bydeler (comunas):
Popular
Santa Cruz
Manrique
Aranjuez
Castilla
Doce de Octubre
Robledo
Villa Hermosa
Buenos Aires
La Candelaria
Laureles - Estadio
La América
San Javier
El Poblado
Guayabal
Belén

Kommunens rurale områder, både øst og vest for byen, er delt inn i fem corregimientos, uten fastsatt rekkefølge:
 Palmitas
 San Cristóbal
 Altavista
 San Antonio
 Santa Elena

 Personer født i Medellin 
 Juan Pablo Ángel – fotballspiller
 Mauricio Ardila – syklist
 Víctor Aristizábal – fotballspiller
 J Balvin – komponist og artist
 Griselda Blanco – «kokaindronning»
 Fernando Botero – billedhugger og maler 
 Santiago Botero – syklist
 María Luisa Calle – syklist
 Iván Córdoba – fotballspiller
 Andrés Escobar – fotballspiller
 José Darío Uribe Escobar – økonom
 René Higuita – fotballspiller
 Darío Castrillón Hoyos – kardinal
 Juanes – komponist og artist
 Mauricio Molina – fotballspiller
 Víctor Ortega – stuper
 Álvaro Uribe Vélez – politiker
 Pablo Escobar - narkobaron

 Referanser 

 Eksterne lenker 

 Medellín reiseside hos Colombia Reports
 Medellín reise- og expatblog
 Forvandlingen av Medellín
 Off2Colombia Reise til Medellín 
 Colombia’s City On A Hill, fra Newsweek


Kategori:Bosetninger etablert i 1616
Kategori:1616 i Sør-Amerika
Kategori:1616 i Det spanske imperiet